നിക്ഷേപ ഇന്ഷുറന്സ് പരിരക്ഷ: അക്കൗണ്ടുടമകളുടെ പട്ടിക നല്കാന് നിര്ദേശം നിക്ഷേപ ഇന്ഷുറന്സ് പരിരക്ഷയ്ക്ക് അര്ഹരായ അക്കൗണ്ടുടമകളുടെ പട്ടിക തയ്യാറാക്കി നല്കാന് നിര്ദേശം. മൊറട്ടോറിയത്തിലുള്ള സഹകരണ ബാങ്കുകള്ക്ക് റിസര്വ് ബാങ്കിന് കീഴിലുള്ള നിക്ഷേപ ഇന്ഷുറന്സ്, വായ്പാ ഗാരന്റി കോര്പ്പറേഷനാണ് നിര്ദേശം നല്കിയത്. കേരളത്തിലെ അടൂര് സഹകരണ അര്ബന് ബാങ്കടക്കം 21 സഹകരണ ബാങ്കുകളാണ് ഇത്തരത്തിലുള്ളത്. പുതിയ നിയമ പ്രകാരം 90 ദിവസത്തിനകം അഞ്ചു ലക്ഷം രൂപ ലഭിക്കേണ്ടവരുടെ പട്ടിക ഒക്ടോബര് 15നകം കൈമാറാനാണ് നിര്ദേശിച്ചിരിക്കുന്നത്.ഒക്ടോബര് 15നകം ആദ്യപട്ടിക കൈമാറണം. ഇന്ഷുറന്സ് പരിരക്ഷ കൈപ്പറ്റുന്നതിനുള്ള സമ്മതപത്രം ഇവരില്നിന്ന് വാങ്ങണം. ഇതുള്പ്പെടെ 2021 നവംബര് 29 വരെയുള്ള ഇവരുടെ മൂലധനവും പലിശയും ഉള്പ്പെടുത്തി അന്തിമ പട്ടിക നവംബര് 29നകം നല്കണം. ഇതുലഭിച്ച് ഒരു മാസത്തിനകം തുക കൈമാറുമെന്നാണ് ഡി.ഐ.സി.ജി.സി. അറിയിച്ചിട്ടുള്ളത്.കഴിഞ്ഞമാസമാണ് നിക്ഷേപ ഇന്ഷുറന്സ്, വായ്പാ ഗാരന്റി കോര്പ്പറേഷന് ഭേദഗതി ബില് പാര്ലമെന്റ് പാസാക്കിയത്. ഇതനുസരിച്ച് ആര്.ബി.ഐ. മൊറട്ടോറിയം ഏര്പ്പെടുത്തിയാല് 90 ദിവസത്തിനകം നിക്ഷേപകര്ക്ക് ഇന്ഷുറന്സ് പരിരക്ഷാ തുകയായ അഞ്ചു ലക്ഷം രൂപ ലഭ്യമാക്കണമെന്ന് നിര്ദേശിക്കുന്നു. സെപ്റ്റംബര് ഒന്നുമുതല് നിയമം പ്രാബല്യത്തിലായി. നിര്ദിഷ്ട 90 ദിവസ കാലാവധി നവംബര് 30ന് അവസാനിക്കും. ഈ സാഹചര്യത്തിലാണ് ഡി.ഐ.സി.ജി.സി. നിര്ദേശം വന്നിരിക്കുന്നത്.